ขอสอบถามหน่อยค่ะ. พอดีลูกมีไข้ประมาณ2 วัน. พอไข้ลด. ก็มีผื่นแดงๆขึ้นค่ะ แบบนี้เรียกว่าส่าไข้รึป่าวคะ
สวัสดีค่ะ อาการไข้และมีผื่นในเด็กเล็กนั้น อาจจะเกิดจาก1.ไข้ออกผื่นจากเชื้อไวรัสชนิดไม่เจาะจง2.ไข้เลือดออก โดยมักมีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง3.หัดกุหลาบ หรือ ส่าไข้ พบในเด็กอายุ 6-12 เดือน โดยหลังไข้ลดจะเริ่มมีผื่นแดงขึ้นตามตัว4 โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ หากฉีดวัคซีนมาแล้วโอกาสเกิดน้อยค่ะส่วนใหญ่ไข้ออกผื่นในเด็กมักเกิดจากเชื้อไวรัสที่ไม่รุนแรง ถ้าเด็กไม่มีโรคประจำตัวอะไร รักษาตามอาการได้หากลูกยังมีไข้สูง ผื่นขึ้นตามตัวมาก กินได้น้อย ซึม ไม่เล่น ควรรีบพาไปพบแพทย์เบื้องต้นให้กินยาลดไข้ทุก 4-6 ชั่วโมง เช็ดตัวลดไข้ ไม่ไปแกะเกาบริเวณผื่น แยกออกจากเด็กคนอื่นเพื่อป้องกันการติดต่อ